kardosdrur/scandi-wiki huggingface dataset:
Baudilio Jáuregui

Baudilio Jorge Jáuregui (født 9. juli 1945 i Montevideo, Uruguay) er en uruguayansk tidligere fodboldspiller (forsvarer).

Jáuregui spillede ni kampe for Uruguays landshold i perioden 1972-1974. Han var en del af landets trup til VM 1974 i Vesttyskland, og spillede alle uruguayanernes tre kampe i turneringen.

På klubplan spillede Jáuregui blandt andet for River Plate Montevideo og Defensor Sporting i hjemlandet, ligesom han havde udlandsophold i både Argentina og Chile.

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 1974
Personer fra Montevideo
Romeo Corbo

Ruben Romeo Corbo Burmia (født 20. januar 1952) er en uruguayansk tidligere fodboldspiller (angriber).

Corbo spillede 23 kampe for Uruguays landshold. Han var en del af landets trup til VM 1974 i Vesttyskland, og spillede to af uruguayanernes tre kampe i turneringen.

På klubplan spillede Corbo blandt andet for Peñarol i hjemlandet og for Monterrey i Mexico.

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 1974
Luis Garisto

Luis Garisto Pan (3. december 1945 - 21. november 2017) var en uruguayansk fodboldspiller (forsvarer).

Garisto spillede fem kampe for Uruguays landshold. Han var en del af landets trup til VM 1974 i Vesttyskland, og spillede to af uruguayanernes tre kampe i turneringen. På klubplan spillede han blandt andet hos Montevideo-storklubberne Peñarol og Defensor Sporting, og tilbragte desuden adskillige år i Argentina hos Independiente.

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 1974
Personer fra Montevideo
Alberto Cardaccio

Alberto Víctor Cardaccio Traversa (26. august 1949 - 28. januar 2015) var en uruguayansk fodboldspiller (midtbane).

Cardaccio spillede 19 kampe for Uruguays landshold. Han var en del af landets trup til VM 1974 i Vesttyskland, og spillede én af uruguayanernes tre kampe i turneringen. På klubplan spillede han blandt andet hos Danubio i hjemlandet, og tilbragte desuden adskillige år i Mexico hos blandt andet Puebla og Monterrey.

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 1974
Julio César Jiménez

Julio César Jiménez Tejito (født 27. august 1954) er en uruguayansk tidligere fodboldspiller (midtbane).

Jiménez spillede 21 kampe og scorede ét mål for Uruguays landshold. Han var en del af landets trup til VM 1974 i Vesttyskland, men var dog ikke på banen i turneringen, hvor uruguayanerne røg ud i kvartfinalen.

På klubplan spillede Jiménez blandt andet for Montevideo-storklubben Peñarol, som han vandt fire uruguayanske mesterskaber med.

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 1974
Walter Mantegazza

Wálter Daniel Mantegazza González (17. juni 1952 - 20. juni 2006) var en uruguayansk fodboldspiller (midtbane).

Mantegazza spillede ti kampe og scorede ét mål for Uruguays landshold. Han var en del af landets trup til VM 1974 i Vesttyskland, og spillede alle uruguayanernes tre kampe i turneringen. På klubplan spillede han blandt andet hos Montevideo-klubben Nacional, som han vandt det uruguayanske mesterskab med i 1972.

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 1974
Denís Milar

Denís Alfredo Milar Otero (født 20. juni 1952 i Montevideo, Uruguay) er en uruguayansk tidligere fodboldspiller (angriber).

Milar spillede 19 kampe og scorede fire mål for Uruguays landshold. Han var en del af landets trup til VM 1974 i Vesttyskland, og spillede alle uruguayanernes tre kampe i turneringen, hvor holdet røg ud i kvartfinalen.

På klubplan spillede Milar blandt andet for Liverpool og Nacional i hjemlandet, og for Granada i Spanien.

Referencer

Eksterne henvisninger 

Fodboldspillere fra Uruguay
Personer fra Montevideo
Lucas Castromán

Lucas Martín Castromán (født 2. oktober 1980 i Luján, Argentina) er en argentinsk tidligere fodboldspiller (angriber).

Castromán spillede størstedelen af sin karriere i hjemlandet, hvor han repræsenterede både Vélez Sársfield, Boca Juniors og Racing Club. Han havde også ophold i Italien hos Lazio og Udinese og i Mexico hos América. Han vandt tre argentinske mesterskaber gennem karriere, to med Vélez Sarsfield og ét med Boca Juniors.

For Argentinas landshold spillede Castromán i perioden 2000-2005 fem kampe.

Titler 
Primera División de Argentina
 1998 (Clausura) og 2005 (Clausura) med Vélez Sársfield
 2008 (Apertura) med Boca Juniors

Recopa Sudamericana
 2008 med Boca Juniors

Referencer

Eksterne henvisninger 

Fodboldspillere fra Argentina
Julio Cruz

Julio Ricardo Cruz (født 10. oktober 1974 i Santiago del Estero, Argentina) er en argentinsk tidligere fodboldspiller (angriber).

Cruz spillede 22 kampe og scorede tre mål for Argentinas landshold. Han var med i landets trup til både Copa América 1997 i Bolivia og VM 2006 i Tyskland.

Gennem karrieren repræsenterede Cruz flere store klubber i både hjemlandet og Europa. Han var blandt andet tilknyttet Banfield og River Plate i hjemlandet, samt italienske Inter og Lazio.

Referencer

Eksterne henvisninger 

Fodboldspillere fra Argentina
Bo Tengberg

Martin Bo Tengberg (født 17. december 1964 i Kerteminde) er en dansk filmfotograf, der er gift med statsminister Mette Frederiksen.

Uddannelse og karriere 
Tengberg blev reklamefotograf i 1984 og arbejdede freelance som tv-fotograf fra 1985 til 1991. Den 18. december 1989 startede han filmproduktionsselskabet Tengberg Film. Han blev uddannet som filmfotograf på Den Danske Filmskole 1991-1995.

Han har blandt andet filmet Let's Get Lost, Pizza King og På fremmed mark, Ulvepigen Tinke, En som Hodder samt en lang række kort- og dokumentarfilm, novellefilm og tv-serier. Tengberg blev uddannet som Manus Masterclass på Den Danske Filmskole i årene 2010 til 2011. I 2018 debuterede han som filminstruktør med Wonderful Copenhagen til blandede anmeldelser.

Privatliv 
Han har tidligere været gift med skuespillerinden Trine Pallesen, som han mødte i 2000 under optagelserne til Rejseholdet. De har sammen børnene Matilde og Sylvester. De blev skilt i 2005. Tengberg har desuden datteren Malou med en tysk kvinde.

I 2014 blev han kæreste med daværende justitsminister og senere formand for Socialdemokratiet Mette Frederiksen, og i 2017 blev de forlovet.
De flyttede i 2018 sammen i en villalejlighed i Hareskovby og har fem sammenbragte børn. De blev gift 15. juli 2020 på Møn.

Filmografi

Film

Tv-serier

Referencer

Eksterne henvisninger 
 

Personer fra Kerteminde
Danskere i 1900-tallet
Danskere i 2000-tallet
Filmfotografer fra Danmark
Filminstruktører fra Danmark
Ægtefæller til nationale ledere
Lil Mosey

Lathan Moses Echols (født 25. januar 2002), kendt som Lil Mosey er en amerikansk rapper, sanger og sangskriver fra Seattle, Washington. Han begyndte at opnå anerkendelse, da han i 2018 udgav singlen "Noticed" som har over 350 millioner afspilninger og nåede nr. 80 på Billboard Hot 100.

Den 20. juni 2019 opnåede Lil Mosey at komme med i 2019 XXL Freshman Class.

I november 2019 udgav Lil Mosey, sit andet album, som peakede på en 12. plads på Billboard 200.

Rappere fra USA
Amerikanere i 2000-tallet
Jakob Jóhannesson Smári

Jakob Jóhannesson Smári (født 9. oktober 1889, døde 10. august 1972) var en islandsk digter, litterat og lærer.

Smári afsluttede sin mastergrad i nordisk mytologi ved Københavns Universitet i 1914. Han vendte da tilbage til Island og arbejdede som seniorlærer ved Reykjaviks Universitetshøjskole 1920-1936. I 1940'erne og 1950'erne var han kritiker af litteratur i den islandske avis Morgunbladid. Han skrev også bøger om islandsk grammatik og lavede en islandsk-dansk ordbog.

Han udgav fire samlinger af sine egne digte: Kaldavermsl (1920), Handan storms og strauma (1936), Undir sól að sjá (1939) og Við djúpar lindir (1957). Som digter anses Smári som repræsentant for den nye romantik på Island. Hans poesi har påvirket flere samtidige islandske digtere. Det er blevet sagt at hans lyrik "gennemtrænges af en stærk skønhedssans." Nogle af hans digte er blevet fortolket og tilføjet til musik af islandske sangere.

Smári skrev også på dansk, herunder artikler i den dansk-norske journal Litteraturen - Nordens kritiske revue (1918-1921), og han oversatte nogle af forfatter Gunnar Gunnarssons (1889-1975) tidlige bøger fra dansk islandsk.

Referencer 

Digtere fra Island
Micro Machines

Micro Machines, egentlig Micro Machines: The Original Scale Miniatures og også omtalt som The Micros, er en serie legetøj, der oprindeligt blev produceret af Galoob (nu en del af Hasbro) i midten af 1980'erne og op igennem 1990'erne. Galoob købte licens til Micro Machines fra Clemens V. Hedeen & Patti Jo Hedeen, der var amerikanske legetøjsopfindere fra Wisconsin. Micro Machines er små legesæt og fartøjer, der er en smule større end skala N. Sættene bestod bl.a. af militærbaser, kampvogne og fly eller byer med biler, redningsfartøjer og helikopterer.
Der er også produceret modeller fra Star Trek og Star Wars samt fra andre science fiction franchise inkluding Babylon 5, Power Rangers og MIB. Derudover er der fremstillet Micro Machines med James Bond og Indiana Jones. Efter at være blevet købt af Hasbro blev der tilføjet blier fra Winner's Circle NASCAR og G.I. Joe.

Tidligere reklamer for Micro Machines var berømte for at blive speaket af John Moschitta Jr., der, på dette tidspunkt, var i Guinness Rekordbog som den hurtigste talende person i verden, og han blev kendt som "Micro Machines man".

I filmen Alene hjemme benytter filmens hovedperson, der spilles af Macaulay Culkin, Micro Machines til at sætte en fælde for antagonisterne.

Referencer

Eksterne henvisninger 

 Star Trek Micro Machines article at Memory Alpha, a Star Trek wiki
 tin toys - Read about Micro Machines and other die-cast toys
 Micro Machines Museum - the world's largest collection of Micro Machines
 Micro Machines World  - history and development of the Micro Machines brand and catalogue of all collections and playsets produced
 Galoob Military Micro Machines Sets - list of all Micro Machines Military sets
 Galoob Micro Machines Star Wars  - list of all Action Fleet and Micro Machines Star Wars
  - Galoob Micro Machines photo collection
 Fun City USA - Inventors of Micro Machines

Hasbro
Legetøj
Blænding (modlys)

Blænding er besværligheden ved at se i for kraftigt lys, som kan være direkte eller reflekteret sollys eller kunstigt lys som fra en bilforlygte. Pga. dette har nogle biler spejle med antiblændingsfunktion. Blænding skyldes en betydelig andel af lumen, som opstår mellem det seende objekt og blændingskilden. Faktorer så som vinklen mellem det seende objekt og blændingskilden og øjeadaption spiller en rolle i oplevelsen af blænding.

Syn
Fodboldhovedtøj

Fodboldhovedtøj bæres af fodboldspillere for at beskytte mod hovedskader. Hovedtøjet er designet til at absorbere stød og skal forhindre risikoen for hjernerystelser. En kendt fodboldspiller, der bærer hovedtøj er Arsenal F.C.-målmand Petr Čech. Kollissioner kan ske hoved-til-hoved, hoved-til-jorden, hoved-til-målstolpen og hoved-til-ekstremitet. Det er en fleksibel, ikke-rigid hjelm.

Fodboldudstyr
Udebanedragt

En udebanedragt er en spilledragt, der bæres af udebaneholdet i holdsportskampe. Den påkræves af et hold i en kamp, hvor holdene ellers ville bære samme farver. Dette forhindrer forvirring hos dommere, spillere og tilskuere. I nogle sportsgrene er det i stedet hjemmeholdet som skifter spilledragt hvis dragterne ellers ville have samme farve (som i rugby og tidlige dage i fodbold). I nogle tilfælde bærer et hjemmebanehold sin udebanedragt, fordi den er mere populær end hjemmebanedragten.

Sportsudstyr
RPO

RPO eller rpo har flere betydninger:
 Royal Philharmonic Orchestra
 Ready Player One - science fiction novelle fra 2011 af Ernest Cline.
 Ready Player One (film) - film baseret på novellen Ready Player One.
 Radiopejleorientering - radio rævejagt.
SK Dnipro-1

SK Dnipro-1 er en professionel ukrainsk fodboldklub fra Dnipro.

Historiske slutplaceringer

Klubfarver

Nuværende trup
Pr. 8. juli 2019.

Referencer

Eksterne henvisninger 
  Officiell
 Premjer-liha officiell

Fodboldklubber i Ukraine
Etableret i 2017
FC Kolos Kovalivka

FC Kolos Kovalivka er en professionel ukrainsk fodboldklub fra Kovalivka.

Historiske slutplaceringer

Klubfarver

Referencer

Eksterne henvisninger 
 Officiel hjemmeside

Kolos
Kolos
Pet Sematary (film fra 2019)

Pet Sematary er en amerikansk film fra 2019 instrueret af Kevin Kölsch og Dennis Widmyer, baseret på romanen Pet Sematary af Stephen King.

Medvirkende 
 Jason Clarke som Louis Creed
 Amy Seimetz som Rachel Creed
 John Lithgow som Jud Crandall
 Maria Herrera som Marcella
 Jeté Laurence som Ellie Creed
 Hugo Lavoie som Gage Creed
 Obssa Ahmed som Victor Pascow
 Alyssa Brooke Levine som Zelda

Eksterne henvisninger 
 

Film baseret på Stephen Kings bøger
Amerikanske film fra 2019
Gyserfilm fra USA
Filmgenindspilninger
Overnaturlige gyserfilm
Maximilian af Baden (flertydig)

Maximilian af Baden, også Max af Baden kan henvise til følgende personer:

 Maximilian af Baden (1867-1929) - prins af Baden og Tyske Kejserriges sidste rigskansler
 Maximilian af Baden (født 1933) - familieoverhovede for fyrstehuset Baden siden 1963.
Shroud (streamer)

Michael "Shroud" Grzesiek (født 2. juni 1994), er en canadisk Twitch-streamer og internetpersonlighed. Shroud begyndte at opnå anerkendelse, da han blev professionel CS:GO spiller for Cloud9. I 2017 meddelte Shroud at han ikke længere ville spille Counter-Strike: Global Offensive, men i stedet arbejde som fuldtids streamer på Twitch. På hans Twitch-kanal streamer han spillene  PlayerUnknown's Battlegrounds, Counter-Strike: Global Offensive, Call of Duty Black Ops 4: Blackout, Rainbow Six Siege og Apex Legends, og andre spil.

Referencer 

Internetpersonligheder fra USA
Buckler

En buckler (fransk bouclier 'skjold' fra oldfransk bocle, boucle 'bule') er et lille skjold på op til 45 cm i diameter, der bæres i et centralt håndtag på bagsiden. Bucklere har været brugt i Europa siden antikken, men de blev mere almindelige som et ledsagervåben ved nærkamp i middelalderen og renæssancen. Størrelsen gjorde buckleren dårlig til at beskytte brugeren mod projektilvåben som pile, men det var meget anvendeligt til at afbøde slag fra modstanderens våben, opfange våben og hindre hans bevægelse. Buckleren kan også bruges til at slå med, og den blev brugt lige så meget som et angrebsvåben som til forsvar.

MS I.33 fra omkring 1300 betragtes som de tidligste eksempel på en instruktionsmanual til nærkamp, og den indeholder en tidlig beskrivelse af kampsystem med buckler og sværd.

Referencer 

Litteratur

Eksterne henvisninger 

 The Buckler

Skjolde
Tredje spilledragt

En tredje spilledragt er en spilledragt, som et hold bærer i kampe, hvor holdenes respektive hjemmebane- og udebanedragter ligner hinanden for meget. Disse spilledragter genererer store overskud i klubberne, NFL genererer $1,2 milliarder årligt i trøjesalg, og NBA kommer på andenpladsen med $900 millioner årligt.

Referencer 

Fodboldudstyr
Maria Theresia af Østrig (1762-1770)

Maria Theresia (; 20. marts 1762 – 23. januar 1770) var en østrigsk ærkehertuginde, der var den ældste datter af den senere Tysk-romerske kejser Joseph 2. i hans første ægteskab med Isabella af Parma. Hun døde som 7-årig af pleuritis.

Eksterne henvisninger 

Huset Habsburg-Lothringen
Ærkehertuginder af Østrig
Østrigere i 1700-tallet
Personer fra Wien
Trehornet skarnbasse

Trehornet skarnbasse (Typhaeus typhoeus) er en art af biller af familien Geotrupidae.

Noter

Se også 
 Skarnbasse
 Skovskarnbasse

Eksterne henvisninger 

 Artsbeskrivelse hos fugleognatur.dk

Biller
Electronics World

Electronics World; siden januar 1996 (vol 102, no. 1718) (fra 1911 The Marconigraph, fra 1913 Wireless World, og i september 1984 omdøbt til Electronics & Wireless World og senere til Electronics World & Wireless World)
er et teknisk orienteret britisk tidsskrift om elektronik og RF ingeniørarbejde målrettet mod professionelle design ingeniører. Electronics World udgives månedligt på papir og digitale formater.

Det redaktionelle indhold i Electronics World dækker hele området elektronik og RF industri aktiviteter inklusiv teknologi, systemer, komponenter, design, udviklingsværktøjer, software, datanet, kommunikationsværktøjer og instrumentation.

Historie 
Marconi Company udgav den første udgave af tidsskriftet The Marconigraph i april 1911. Dette månedlige tidsskrift var det første betydningsfulde tidsskrift dedikeret til trådløs kommunikation, og det cirkulerede mest mellem Marconi ingeniører og operatører.

April 1913 efter to år og 24 udgivelser blev The Marconigraph til Wireless World.

Fra 1. april 1922 blev tidsskriftet kendt The Wireless World and Radio Review efter en fusion med The Radio Review, et månedligt tidsskrift som første gang blev udgivet i London i oktober 1919.

The Wireless World and Radio Review var også målrettet hjemmekonstruktører, og udgav artikler om hvordan radiomodtagere - og efter BBC startede regelmæssigt med at sende 405-linjer TV-programmer fra Alexandra Palace i 1936 - en detaljeret beskrivelse af, hvordan du bygger dit eget TV-apparat - inklusiv konstruktion af billedrørets afbøjningsspoler (ikke en opgave for sarte sjæle). En lignende artikelserie blev udgivet efter 1945 og anvendende elektronrøret EF50.

Kilder/referencer

Eksterne henvisninger 
 About Electronics World  page of SJP business media
 www.electronicsworld.co.uk 
 Scans of selected Wireless World articles 
 Magazine scans from 1913 to 1984 

Tidsskrifter fra England
Maximilian Eugen af Østrig

Ærkehertug Maximilian Eugen af Østrig ( (født 13. april 1895 i Wien, død 19. januar 1952 i Nice) var en yngre bror til den sidste østrig-ungarske kejser Karl 1.

Biografi 

Ærkehertug Maximilian Eugen blev født den  i Wien som den anden og yngste søn af ærkehertug Otto af Østrig (en bror til ærkehertug Franz Ferdinand af Østrig-Ungarn) og prinsesse Maria Josepha af Sachsen (en datter af kong Georg 1. af Sachsen).

Familie 
Ærkehertug Maximilian Eugen blev gift i 1917 med prinsesse Franziska af Hohenlohe-Waldenburg-Schillingsfürst (1897 – 1989) (en datter af prins Konrad af Hohenlohe-Waldenburg-Schillingsfürst). 

De fik to sønner. Den ældste Ferdinand-Habsburg-Lothringen giftede sig i 1956 med grevinde Helena af Toerring-Jettenbach, datter af prinsesse Elisabeth af Grækenland og Danmark.

Referencer

Eksterne henvisninger 

Ærkehertuger af Østrig
Huset Habsburg-Lothringen
Personer fra Wien
Østrigere i 1900-tallet
Roman Týce

Roman Týce (født 7. maj 1977 i Roudnice nad Labem, Tjekkoslovakiet) er en tjekkisk tidligere fodboldspiller (forsvarer/midtbane).

Týce spillede på klubplan for henholdsvis Sparta Prag og Slovan Liberec i hjemlandet, samt for tyske 1860 München og SpVgg Unterhaching. Længst tid, ni sæsoner, tilbragte han hos 1860 München, som han spillede 110 kampe i Bundesligaen for.

For det tjekkiske landshold spillede Týce 25 kampe og scorede ét mål. Han var en del af den tjekkiske trup til EM 2004 i Portugal, og spillede én af tjekkernes fem kampe i turneringen.

Referencer

Eksterne henvisninger 

Fodboldspillere fra Tjekkiet
Deltagere ved det europæiske mesterskab i fodbold 2004
Sebastian Schindzielorz

Sebastian Schindzielorz (født 21. januar 1979 i Krapkowice, Polen) er en tysk tidligere fodboldspiller (midtbane).

Schindzielorz spillede størstedelen af sin karriere i hjemlandet, hvor han repræsenterede VfL Bochum, 1. FC Köln og VfL Wolfsburg. Med sidstnævnte var han med til at vinde det tyske mesterskab i 2009. Han havde også kortvarige udlandsophold i Grækenland og Norge.

Titler 
Bundesligaen
 2009 med VfL Wolfsburg

Referencer

Eksterne henvisninger 

Fodboldspillere fra Tyskland
André Lenz

André Lenz (født 19. november 1973 i Mülheim an der Ruhr, Vesttyskland) er en tysk tidligere fodboldspiller (målmand).

Lenz spillede hele sin karriere i hjemlandet, hvor han repræsenterede blandt andet Alemannia Aachen, Energie Cottbus og VfL Wolfsburg. Med sidstnævnte var han med til at vinde det tyske mesterskab i 2009.

Titler 
Bundesligaen
 2009 med VfL Wolfsburg

Referencer

Eksterne henvisninger 

Fodboldspillere fra Tyskland
Personer fra Mülheim an der Ruhr
Francesc Arnau

Francesc Xavier Arnau Grabulosa (født 23. maj 1975 i Les Planes, død 22. maj 2021 i Oviedo) var en spansk fodboldspiller (målmand).

Arnau startede sin seniorkarriere på FC Barcelonas andethold, efter som ungdomsspiller at have været tilknyttet klubbens ungdomsafdeling. Han spillede også for klubbens førstehold, inden han spillede de sidste ti år af sin karriere hos Málaga. Han vandt både et spansk mesterskab, en Copa del Rey-titel og en udgave af henholdsvis Pokalvindernes Europa Cup og UEFA Super Cup med Barcelona.

Den 22. maj 2021 blev Arnau fundet død på Oviedos jernbanestation La Corredoria.

Titler 
La Liga
 1999 med FC Barcelona

Copa del Rey
 1997 med FC Barcelona

Pokalvindernes Europa Cup
 1997 med FC Barcelona

UEFA Super Cup
 1997 med FC Barcelona

UEFA Intertoto Cup
 2002 med Málaga

U/21-EM
 1998 med Spanien

Referencer

Eksterne henvisninger 

Fodboldspillere fra Spanien
Spaniere i 1900-tallet
Spaniere i 2000-tallet
Gustavo López

Gustavo Adrián López Pablo (født 13. april 1973 i Valentín Alsina, Argentina) er en argentinsk tidligere fodboldspiller (kantspiller).

López spillede størstedelen af sin karriere i Spanien, hvor han repræsenterede henholdsvis Real Zaragoza, Celta Vigo og Cádiz. Han spillede også fire år i hjemlandet hos Independiente. Han vandt det argentinske mesterskab med Independiente i 1994.

For det argentinske landshold spillede López 31 kampe og scorede fire mål. Han var en del af landets trup til VM 2002 i Sydkorea/Japan, men kom dog ikke på banen i turneringen, hvor argentinerne blev slået ud efter det indledende gruppespil.

Titler 
Primera División de Argentina
 1994 (Clausura) med Independiente

Supercopa Sudamericana
 1994 og 1995 med Independiente

Recopa Sudamericana
 1995 med Independiente

UEFA Intertoto Cup
 2000 med Celta Vigo

Referencer

Eksterne henvisninger 

Fodboldspillere fra Argentina
Deltagere ved verdensmesterskabet i fodbold 2002
Florent Laville

Florent Laville (født 7. august 1973 i Valence, Frankrig) er en fransk tidligere fodboldspiller (forsvarer).

Laville spillede størstedelen af sin karriere i hjemlandet, hvor han hele 10 år var tilknyttet Olympique Lyon. Han vandt to franske mesterskaber med klubben, i henholdsvis 2002 og 2003, inden han havde et mindre succesfuldt ophold i den engelske Premier League hos Bolton Wanderers.

Laville nåede aldrig at spille en kamp for det franske A-landshold, men deltog med et særligt OL-landshold ved OL 1996 i Atlanta.

Titler 
Ligue 1
 2002 og 2003 med Olympique Lyon

Coupe de la Ligue
 2001 med Olympique Lyon

Trophée des Champions
 2002 med Olympique Lyon

UEFA Intertoto Cup
 1997 med Olympique Lyon

Referencer

Eksterne henvisninger 

Fodboldspillere fra Frankrig
Pierre Laigle

Pierre Laigle (født 9. september 1970 i Auchel, Frankrig) er en fransk tidligere fodboldspiller (midtbane).

Laigle spillede størstedelen af sin karriere i hjemlandet, hvor han blandt andet tilbragte seks år hos RC Lens og tre år hos Olympique Lyon. Han vandt både et fransk mesterskab og en udgave af pokalturneringen Coupe de la Ligue med Lyon.

I perioden 1996-97 spillede Laigle desuden otte kampe for det franske landshold. Han var med i den franske bruttotrup til VM 1998 på hjemmebane, men blev i sidste ende ikke udtaget til turneringen, hvor franskmændene endte med at blive verdensmestre.

Titler 
Ligue 1
 2002 med Olympique Lyon

Coupe de la Ligue
 2001 med Olympique Lyon

Referencer

Eksterne henvisninger 

Fodboldspillere fra Frankrig
David Linarès

David Linarès (født 5. oktober 1975 i Lons-le-Saunier, Frankrig) er en fransk tidligere fodboldspiller (midtbane).

Bortset fra et kort ophold i Spanien hos Tenerife spillede Linarès hele sin karriere i hjemlandet, og tilbragte blandt andet seks sæsoner hos Lyon og fem hos Dijon. Han vandt det franske mesterskab med Lyon i 2002.

Titler 
Ligue 1
 2002 med Olympique Lyon

Referencer

Eksterne henvisninger 

Fodboldspillere fra Frankrig